Katiso Molefe

**Katiso "KT" Molefe** (ya hlahileng ka Hlakubele 15, 1975) ke rakgwebo ya hlahetseng Afrika Borwa mme ho belaellwa hore ke morena wa lefatshe la tsa bogukgung. O qoswa ka hore ke yena ya ka sehlohongi polaong ya Oupa Sefoka (ea neng a tsebahala ka lebitso la DJ Sumbody ) le batho ba bang ba mmalwa ba tsebahalang. Hajwale o ntse a kwaletswe Setsing sa Tlhabollo sa Mampuru II, moo a tobaneng le diqoso tse amanang le ditlolo tsa molao tsa boemo bo hodimo kamora ho hanoa ka beile. 

## Bophelo ba bongwaneng le thuto
Molefe o hlahetse Johannesburg, Afrika Borwa . Ka 1996, Molefe o ile a ingodisa le Univesithing ya Johannesburg, a fumana lengolo la bachelor in economics ka selemo sa 2000. Dithuto tsa hae di ne di shebane le ho utlwisisa mebaraka le ntshetsopele, ho ikamahanya le moruo o ntseng o hola wa Afrika Borwa. O ile a tswela pele ho hahamalla Dithuto tsa Maseseterata ho Dithuto tsa ntshetsopele Univesithing ya Limpopo ho tloha ka selomo sa 2012 ho isa 2013.

## Mosebetsi le kgwebo
Molefe e ne e le Molaodi wa Porofense ho Boto ya Naha ya Lotho mme ke hona moo a kgonneng ho aha seriti dikgwebong tsa Gauteng, a na le kgahleho ya ho amohela baeti le meaho. O ile a boela a sebetsa Lefapheng la Kgwebisano le Indaseteri mme hamorao, a kenela Setheo sa Naha sa Dipatlisiso.

## Dikgohlano
Molefe o ile a tshwaroa hammoho le bahlabani ba bane, e leng Michael Pule Tau, Tiego Floyd Mabusela le Musa Kekana, ka Phato 2025 ke sehlopha sa mapolesa se sebetsanang le dipolao tsa dipolotiki Gauteng. O tjametswe ke liqoso tse ngata, tse kenyeletsang polao, mmomori wa ho bolaya, le ho ba le dithunya le dithunya tse se nang tumello. Ho bolelwa hore Molefe o ameha khoebong e seng molaong ya dithethefatsi le dipolaong tsa DJ Sumbody, lebitso la sebele Oupa John Sefoka le DJ Vintos, lebitso la sebele Hector Buthelezi.  DJ Sumbody o ile a thunngwa nakong ea sefako sa likulo Woodmead, Johannesburg, ka Pulungwana 2022. Balebedi ba hae ba babedi, Sibusiso Mokoena le Sandile Myeza, le bona ba ile ba bolawa tlhaselong eo. Molefe o boetse o qoswa ka polao ya moenjiniere wa Vereeniging, Armand Swart, ya ileng a thunngwa a ba a bolawa ka ntle ho sebaka sa hae sa mosebetsi ka la 17 Mmesa, 2024, nyeweng ya boitsebahatso bo fosahetseng. Swart, ya neng a sebetsa Khamphaning ya Q Tech Engineering e Vereeniging o ile a thunngwa a ba a bolawa ha bahlabani ba ne ba mo nka e le mosebeletsi e mong eo e neng e le molodi ka sekhobo sa Transnet . Mapolesa a ile a amahanya sethunya, AK-47 e sebediswang dipolaong tsohle, le Molefe le bao a qoswang ka eena. Sethunya sena hape ke sona sethunya se ileng sa sebeliswa ha ho hlolwa ho bolaya setshwantshisi Tebogo Thobejane, ya amanang le Vusimusi Matlala.

Ka 2004 Molefe o ile a fumanwa a le molato ke lekhotla la UK ka ho ba le sethethefatsi sa matekwane. Ka la 29 Lwetse 2025, mookameli wa Mahlale a Botlokotsebe Dumisani Khumalo o fane ka tlhahisoleseding e eketsehileng nakong ya Khomishene ya Madlanga ka harra mokhatlo o hlophisitsoeng oa botlokotsebe o hlophisitsoeng o bitsoang "Big Five" eo Molefe e leng karolo ya ona. O boletse hore The cartel, e lulang Gauteng, ho belaelloa hore e ikakhetse ka setotswana mafapheng a fapaneng a botlokotsebe bo hlophisitsoeng, ho kenyeletswa ho rekisa dithethefatsi, boshodu, bomenemene ba dithendara, le dipolao tsa dikonteraka.

## Mehlodi